**Računalstvo I1 5h 25.03**

**Magnetski medij, Tvrdi disk, Magnetska kartica**

Magnetski mediji su građeni tako da se na nemagnetski materijal koji služi kao podloga nanosi vrlo tanki magnetski sloj. Podloga može biti u obliku diska, kartice ili vrpce. Magnetski sloj je načinjen od materijala koji se ubrajaju u skupinu feromagneta. Podaci se na magnetski medij spremaju i s njega čitaju uz pomoć magnetske glave. Pri upisu podataka kroz zavojnicu magnetske glave protječe električna struja koja stvara magnetsko polje neposredno uz površinu glave. Promjenom smjera i jakosti struje koja prolazi kroz zavojnicu glave, mijenja se magnetsko polje, a posljedice su različito magnetizirani djelići površine magnetskog medija (logičke „0“ i „1“).

Tvrdi disk (hard diks, HD) je magnetski disk koji se koristi za pohranu programa i podataka. Ploče tvrdog diska načinjene su od krute podloge (obično disk od aluminija) presvučen feromagnetskim materijalom. Na osovini diska koju vrti motor, učvršćena je jedna ili više ploča. Motor ploče vrti stalnom brzinom koja se mjeri brojem okretaja u minuti (round per minut, rpm), kod suvremenih diskova brzina vrtnje je 7200 rpm. Za svaku ploču diska postoje po dvije magnetske glave (za svaku stranu ploče po jedna) koje lebde iznad površine. Diskovi su osjetljivi na štetne utjecaje iz okoline. Dobra svojstva magnetskih diskova jesu veliki kapacitet (danas je to obično od 500GB do 2TB), postojanost podataka i brz pristup bilo kojem podatku na disku.



Slika 1.Tvrdi disk

Magnetska kartica je medij za pohranu male količine podataka.

Ukratko ponoviti:

* Kako su građeni magnetski mediji?
* Kako se podaci spremaju i čitati s magnetskog medija?
* Što je tvrdi disk?
* Od čega su načinjene ploče tvrdog diska?
* Koja su dobra svojstva tvrdog diska?
* Što je magnetska kartica?

Lekcija je na 65.stranici udžbenika. Za sve ostale nejasnoće obratiti se na e-mail: ivica\_tolo@net.hr